CELEX: 62017CN0071
Language: lt
Date: 2017-02-09 00:00:00
Title: Byla C-71/17: 2017 m. vasario 9 d. Supremo Tribunal de Justiça (Portugalija) pateiktas prašymas priimti prejudicinį sprendimą byloje David Vicente Fernandes/Gabinete Português de Carta Verde

24.4.2017   
            
            
               LT
            
            
               Europos Sąjungos oficialusis leidinys
            
            
               C 129/5
            
         2017 m. vasario 9 d.Supremo Tribunal de Justiça (Portugalija) pateiktas prašymas priimti prejudicinį sprendimą byloje David Vicente Fernandes/Gabinete Português de Carta Verde
   
   (Byla C-71/17)
   (2017/C 129/07)
   Proceso kalba: portugalų
   
      Prašymą priimti prejudicinį sprendimą pateikęs teismas
   
   
      Supremo Tribunal de Justiça
   
   
      Šalys pagrindinėje byloje
   
   
      Ieškovas ir apeliantas: David Vicente Fernandes
   
      Atsakovas ir kita apeliacinio proceso šalis: Gabinete Português de Carta Verde
   
   
      Prejudiciniai klausimai
   
   
               1.
            
            
               Ar Liuksemburge išduotas draudimo polisas Portugalijoje sukelia tokias pat teisines pasekmes, kaip ir atitinkamas draudimo polisas, kuris būtų išduotas Portugalijoje?
            
         
               2.
            
            
               Ar Gabinete Português de Carta Verde, žalos atlyginimo įstaiga, nurodyta Direktyvos 2009/103/EB (1) 24 straipsnio 1 dalyje ir kaip atsakinga už žalos atlyginimo išmokėjimą nukentėjusiosioms šalims šios direktyvos 20 straipsnio 1 dalyje nurodytais atvejais, atsako lygiai taip pat, kaip atsakytų Liuksemburgo draudimo bendrovė?
            
         
               3.
            
            
               Ar šioje pagrindinėje byloje ieškinį teisme pakanka pareikšti žalos atlyginimo įstaigai, ar jį pareikšti reikia ir draudimo bendrovei? Ar pastaruoju atveju ieškinį teisme minėtai draudimo bendrovei galima pareikšti jos buveinės buvimo vietoje Liuksemburge, ar jį reikia pareikšti jos atstovui Portugalijoje?
            
         
               4.
            
            
               Tuo atveju, jei draudimo bendrovė neturi atstovo Portugalijoje, kam turi būti pareikštas ieškinys siekiant gauti visą žalos atlyginimą, kai turimas neribotos civilinės atsakomybės draudimo polisas?
            
         
      (1)  – 2009 m. rugsėjo 16 d. Europos Parlamento ir Tarybos direktyva 2009/103/EB dėl motorinių transporto priemonių valdytojų civilinės atsakomybės draudimo ir privalomojo tokios atsakomybės draudimo patikrinimo (OL L 263, 2009, p. 11).